| Pato rubio*Netta rufina* |
| --- |
| Macho.
Femia.Femia. |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Anseriformes |
| Familia: | Anatidae |
| Subfamilia: | Anatinae |
| Xénero: | *Netta* |
| Especie: | ***N. rufina*** |

 |
| Nome binomial |
| *Netta rufina*(Pallas, 1773) |
| Distribución de Netta rufina 
     Área de cría.      Área de ocupación permanente.      Área de invernada.Distribución de *Netta rufina* 
     Área de cría.      Área de ocupación permanente.      Área de invernada.Distribución de *Netta rufina* 
     Área de cría.      Área de ocupación permanente.      Área de invernada. |

O **pato rubio**, *Netta rufina*, é unha especie de ave anseriforme da familia Anatidae propia de Eurasia e o norte de África. Non se recoñecen subespecies.

Descrición
----------

Femia.
Macho en plumaxe reprodutiva.
É unha das aves anátidas máis rechamantemente coloreadas de Europa. Salienta pola súa gran cabeza redonda. Mide entre 45 e 54 cm de longo e entre 85 e 92 cm de envergadura, e adoita pesar entre 800 e 1500 g. O macho é inconfundible coa súa prominente cabeza de cor castaña alaranxada e o seu bico vermello. O pescozo e a maior parte do seu corpo son negros, exceptuando unha gran mancha branca que ocupa a parte central do seu flanco, e o dorso que é pardo cincento como as coberteiras das súas ás. Presenta unha gran banda branca que abrangue todas as plumas de voo das ás, mentres que a beira anterior e a parte inferior das ás, ademais da punta da cola, tamén son brancos. O iris dos ollos téñenos de cor vermella. A femia é de tons pardos claros, algo máis escuros nas partes superiores. As súas meixelas abrancazadas contrastan co píleo pardo. O bico da femia é anegrado coa punta alaranxada e os ollos castaños. O macho en plumaxe de eclipse é similar á femia aínda que máis escuro, e segue tendo o bico avermellado.

O único pato que ten un padrón de plumaxe parecido ao do macho na súa área de distribución é o pato chupón, pero este ten as ás e dorso abrancazados na súa totalidade, e o seu ventre é branco, non só o flanco. Ademais, aínda que ten a cabeza e os ollos dunha cor similar, a cabeza do pato chupón é de forma triangular e o seu bico é negro e gris, non rubio.

Taxonomía e etimoloxía
----------------------

O pato rubio describiuno cientificamente o zoólogo alemán Peter Simon Pallas en 1773, co nome de *Anas rufina*, que en latín significa 'pato de pelo rubio', en referencia á cor vermella (rubia) da cabeza do macho. Posteriormente foi trasladado ao xénero *Netta*, creado por Johann Jakob Kaup en 1829. É unha especie monotípica, é dicir, non se recoñecen subespecies diferenciadas.

A etimoloxía do nome do seu xénero é simple, *Netta* é a palabra do grego antigo que significa 'pato'. O seu nome específico *rufina* procede do termo latino *rufus*, que significa 'rubio' (de pelo vermello), co engadido da terminación feminizadora *-ina* (posto que tanto *anas* coma *netta* son femininas).

Macho mudando cara á plumaxe de eclipse.

Distribución e hábitat
----------------------

Cría en lagos e lagoas de latitudes temperadas de Europa e Asia occidental e central. A maioría das súas poboacións son migratorias. Pasa o inverno no sur de Europa e Asia e o norte de África. En Galicia é un invernante escaso. Durante a migración e o seu período de invernante tamén se pode encontrar en estuarios, deltas, marismas e outros hábitats costeiros.

Comportamento
-------------

Femia alimentándose xunto coas súas crías.
Ovos de *Netta rufina,* no Museo de Historia Natural de Tolosa MHNT.
Aliméntase principalmente de plantas acuáticas, incluídas as súas raíces e sementes, aínda que complementa a súa dieta con invertebrados como moluscos e pequenos anfibios e peixes.

A época de cría ten lugar entre abril e agosto. Constrúe o seu niño no chan xunto á beira da auga ou sobre balsas de vexetación flotante. Incuba durante uns 26 a 28 días unha posta de entre 6 e 12 ovos de cor verde clara. Mentres a femia incuba e coida das crías os machos mudan por completo a plumaxe perdendo a capacidade de voar durante un mes, un período que pasan agochados entre a vexetación palustre a maior parte dol tempo. As femias realizan a muda un mes despois, cando as súas crías están emplumando.

Notas
-----

1. 1 2 3 4  BirdLife International (2012). "Netta rufina". *Lista Vermella de especies ameazadas. Versión 2014.3* (en inglés). Unión Internacional para a Conservación da Natureza. Consultado o 28 de febreiro de 2015.
2. ↑  Conde Teira, M. A. (1999). "Nomes galegos para as aves ibéricas: lista completa e comentada" (PDF). *Chioglossa* (A Coruña) **1**: 121–138. Arquivado dende o orixinal (PDF) o 15 de marzo de 2016. Consultado o 28 de setembro de 2016.
3. 1 2  Penas Patiño, Xosé M.; Pedreira López, Carlos (setembro de 2004). Guía das aves de Galicia. Ilustrado por Calros Silvar (2ª ed.). A Coruña: Baía Edicións. ISBN 84-96128-69-5.
4. 1 2  Clements, J. F. T. S. Schulenberg, M. J. Iliff, B.L. Sullivan y C. L. Wood. (2011). "The Clements checklist of birds of the world: Version 6.6". Arquivado dende o orixinal o 4 de decembro de 2011. Consultado o 8 de xaneiro de 2012.
5. 1 2  Dierschke, V. (2008). *Aves de Europa* (en español). Barcelona: Ediciones Omega. p. 256. ISBN 978-84-282-1476-6.
6. 1 2  Peterson, A. P. Zoonomen. Zoological Nomenclature Resource - Anseriformes
7. ↑  Frank Gill y David Donsker. *Screamers, ducks, geese & swans*. IOC World Bird List versión 5.1.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pato rubio*** |

|  |  |
| --- | --- |
|  | Wikispecies posúe unha páxina sobre:  ***Pato rubio*** |

|  |  |
| --- | --- |
| Control de autoridades | 
* Wd: Q244350
* EBID: ID
* GEC: 0272800

 |

|  |  |
| --- | --- |
| Identificadores taxonómicos | 
* Avibase: 3EC2CDA952B4A18C
* BioLib: 8467
* BirdLife: 22680348
* CMS: netta-rufina
* Dyntaxa: 233137
* eBird: recpoc
* EOL: 45513548
* EUNIS: 1156
* FE: 96511
* FE-New: ID
* Fossilworks: 369007
* GBIF: 2498180
* IBC: ID
* iNaturalist: 7122
* IRMNG: 11303621
* ITIS: 175234
* IUCN: 22680348
* NBN: NBNSYS0000000268
* NCBI: 30387
* Soortenregister: 139941
* TAXREF: 1984
* WoRMS: 416688
* Xeno-canto: Netta-rufina

 |

|  |  |
| --- | --- |
| Identificadores | 
* UMLS: C0325514

 |